আলবার্ট আইনস্টাইন
আলবার্ট আইনস্টাইন () (মার্চ ১৪, ১৮৭৯ - এপ্রিল ১৮, ১৯৫৫) জার্মানিতে জন্মগ্রহণকারী একজন নোবেল পুরস্কার বিজয়ী পদার্থবিজ্ঞানী। তিনি তার বিখ্যাত আপেক্ষিকতার তত্ত্ব এবং বিশেষত ভর-শক্তি সমতুল্যতার সূত্র আবিষ্কারের জন্য বিখ্যাত। তিনি ১৯২১ সালে পদার্থবিজ্ঞানে নোবেল পুরস্কার লাভ করেন। তার পুরস্কার লাভের কারণ হিসেবে উল্লেখ করা হয়, তাত্ত্বিক পদার্থবিজ্ঞানে বিশেষ অবদান এবং বিশেষত আলোক-তড়িৎ ক্রিয়া সম্পর্কীত গবেষণার জন্য।
ইবনে রুশদ
ইবনে রুশদ বা আভেরস্ (আরবি ابن رشد "এব্‌নে রুশ্‌দ্‌") (১১২৬ - ডিসেম্বর ১০, ১১৯৮) একজন আরব-আন্দালুসীয় দার্শনিক ছিলেন। তিনি ইসলামিক শারিয়াহ, গণিত এবং ঔষধবিদ্যার উপর দক্ষ ছিলেন। তিনি স্পেনের কর্ডো‌বায় জন্মগ্রহণ এবং মরক্কোর মারাকেশে মৃত্যুবরণ করেন। তিনি অ্যারিস্টটলের লেখাগুলো অনুবাদের জন্য বিখ্যাত। অ্যারিস্টটলের দর্শনের সাথে তিনি ইসলামী মতবাদের সমন্বয় ঘটানোর প্রয়াস করেছিলেন। উনার মতে ধর্ম এবং দর্শনের মধ্যে কোনো বিরোধ নেয়। বৌদ্ধ ধর্মের ন্যায় তিনি শাশ্বত আত্মার ধারণায় বিশ্বাস করতেননা।